חוק הביטוח הלאומי (תיקון מס' 207), התשע"ח-2018
הצעת חוק פרטית, הכנסת ה-20
פורסם: ספר החוקים, חוברת 2726, עמ' 708, 2018-06-27T00:00:00+03:00
בחוק הביטוח הלאומי [נוסח משולב], התשנ''ה-1995, בוטלה ההוראה שקבעה כי ילד שנרשם במרשם האוכלוסין לאחר שחלפו 30 ימים מיום לידתו, תשולם בעדו קצבת ילדים רטרואקטיבית רק בעד תקופה שלא תעלה על 3 חודשים בתכוף למועד שבו הוגשה התביעה. ביטול ההוראה יאפשר תשלום קצבת ילדים רטרואקטיבית לתקופה של עד שנים עשר חודשים, בדומה לשאר הקצבאות שמשתלמות לפי חוק הביטוח הלאומי .